**Sivilingeniør - arbeidsgruppe medisinsk teknologi – Møte 210115**

**Tilstede:** Renate Gruner, Harald Walderhaug, Kjartan Olafsson, Gry Sjøholt, Eli Neshavn Høie

**Referent:** Eli Neshavn Høie

Harald refererte innledningsvis litt fra arbeidet i de andre arbeidsgruppene som har hatt møte forgående dager.

**Tidsplan:** En endelig rapport skal være klar til fredag 20. Februar. Første utkast til arbeidsgruppen blir sendt ut 2. februar, og frist for tilbakemelding blir satt til 9. februar. Revidert forslag sendes så ut 16. februar med to dager til gjennomlesing før rapporten endelig ferdigstilles til 20. februar.

Sykehusene savner teknisk datafaglig kompetanse. Har mange bioingeniører men har behov for noe mer. Mange av de store sykehus får nå etter hvert PET-utsyr. Det trengs derfor ferdige kandidater for å kunne drive dette. Behov for kandidater med solid kompetanse og den utdanningen som vi planlegger vil passe godt for å kunne levere rett kompetanse.

Tidligere har arbeidsgruppen diskutert i hvilken grad vi kan klare å lage en felles basis for de ulike spesialiseringene vi har diskutert? Klarer vi å sette et stempel på dette som gjør det til noe annet enn de vi har fra før? Dersom vi kan klare å lage noen fellesemner som er spesielt for siv.ing- studentene i en søyle med noen fellesemner hvert år, vil det kunne være et kjennetegn ved graden. Dette vil også ivareta samhørighet og læringsmiljø, samt forhindre at studentene drukner i de store emnene sammen med de andre studentene. Ett annet alternativ er å får til en felles basis, og felles siving emner i starten, ett eller flere semester og deretter spesialisering senere i graden.

Mulige tverrfaglige emner som kan inngå i en grad: Sikkerhet i laboratoriet (strålevern, hvordan jobber man på laboratoriet, HMS, helselovgivning, hvordan skal et laboratorium se ut (design og innovasjon), datasikkerhet og kommunikasjon. Det bør være mulig å inkludere ekskursjoner knyttet til disse emnene.

Hva med innovasjon, det kunne vært en del av denne utdanningen? Det finnes mange gode eksempler på gode tverrfaglige emner, ett vekesempel er «Eksperter i team», ref. NTNU. Helse/medisin er et typisk fagområde der tverrfaglig samarbeid er spesielt viktig og utfordrende.

Gruppemedlemmene ser litt videre på emnestrukturen i lys av de diskusjonene som gruppen hadde i møtet.

Når det gjelder master har vi satset på å ha en 60 studiepoengsoppgave, mens NTNU har en master på 30 studiepoengs. Vi kan argumentere med selvstendighet og tilknytning til næringsliv, samt at vi gir kandidatene solid bakgrunn slik at de virkelig skjønner hva de holder på med. Kandidatene vil nok bli mer driftsorienterte og vil først og fremst være rustete for arbeidslivet mer enn å ta ph.d etterpå. Sivilingeniørgraden bør derfor ligne mer på et profesjonsstudium enn en disiplingrad.

En liten spørrerunde og litt undersøkelse viser at det er stort behov for kandidater både i helseforetak og private firma. Noen eksempler er (ikke uttømmende liste):

Nordic Neurolab, Siemens, Helseforetakene, Michelsen Medical, Lutz Mohn, BTO, Helse Stavanger,

Phillips, G- Healthcare.

I hvilken grad klarer vi å lage en felles basis for de ulike spesialiseringene? Klarere vi å sette et stempel på dette som gjør det til noe annet enn de vi har fra før? Dersom vi kan klare å lage noen fellesemner som er spesielt for siv.ing- studentene. Vi må passe oss for at studentene ikke drukner i de store emnene sammen med de andre studentene, men sikre at læringsmiljø og identitet blir ivaretatt.

Stillinger, kanskje vi få industri med på laget, som professor II inn mot disse fagområdene. Science City Bergen: positive i forhold til næringsliv og industri. Burde harmonere godt med våre ønsker.

*28. januar 2015 Eli Neshavn Høie*